*****

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ

της 15ης Ιανουαρίου 1982

περί ανοίγματος δασμολογικών προτιμήσεων στην Ελλάδα για τα προϊόντα τα οποία ανήκουν στην αρμοδιότητα της Κοινότητος αυτής, καταγωγής Αυστρίας, Φιλανδίας, Νορβηγίας, Σουηδίας και Ελβετίας

(82/42/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι τα Κράτη μέλη έχουν συνάψει μεταξύ τους τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος,

ότι την 1η Ιανουαρίου 1981 η Ελλάδα προσχώρησε στην Κοινότητα αυτή·

ότι τα πρόσθετα πρωτόκολλα των συμφωνιών οι οποίες συνήφθησαν μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας, της Δημοκρατίας της Φιλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας άρχισαν να ισχύουν την 1η Ιανουαρίου 1981·

ότι τα πρόσθετα πρωτόκολλα των συμφωνιών που συνήφθησαν μεταξύ των Κρατών μελών της Ευρωπαϊκής Κοινότητος Άνθρακος και Χάλυβος και της Ευρωπαϊκής Κοινότητος Άνθρακος και Χάλυβος, αφενός, και της Δημοκρατίας της Αυστρίας, της Δημοκρατίας της Φιλανδίας, του Βασιλείου της Νορβηγίας και του Βασιλείου της Σουηδίας, αφετέρου, καθώς και το πρόσθετο πρωτόκολλο της συμφωνίας η οποία συνήφθη μεταξύ των Κρατών μελών της Ευρωπαϊκής Κοινότητος Άνθρακος και Χύλυβος και της Ελβετικής Συνομοσπονδίας πρέπει να εγκριθούν από κάθε συμβαλλόμενο μέρος με τις σχετικές διαδικασίες·

ότι οι αντιπρόσωποι των κυβερνήσεων των Κρατών μελών της Ευρωπαϊκής Κοινότητος Άνθρακος και Χάλυβος, οι οποίοι συνήλθαν στα πλαίσια του Συμβουλίου, αποφάσισαν με την απόφαση τους της 22ας Δεκεμβρίου 1980 αριθ. 80/1363/ΕΚΑΧ (1) να εφαρμόσουν αυτόνομα τις υποχρεώσεις που απορρέουν από αυτά τα πρόσθετα πρωτόκολλα για το 1981· ότι δεν έχουν τελειώσει ακόμα όλα τα Κράτη μέλη τις διαδικασίες επικύρωσης αυτών των προσθέτων πρωτοκόλλων, προκειμένου να εξασφαλίσουν την παράταση της αυτόνομης και ομοιόμορφης εφαρμογής των μειώσεων των εισαγωγικών δασμών και των άλλων επιβαρύνσεων κατά την εισαγωγή, οι οποίες συμφωνήθηκαν στα πρόσθετα αυτά πρωτόκολλα,

σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

1. Από την 1η Ιανουαρίου μέχρι τις 31 Δεκεμβρίου 1982 οι εισαγωγικοί δασμοί που εφαρμόζονται στην Ελλάδα για τα προϊόντα της αρμοδιότητας της Κοινότητος Άνθρακος και Χάλυβος, καταγωγής Αυστρίας, Φιλανδίας, Νορβηγίας, Σουηδίας και Ελβετίας, μειώνονται στο 80 % των δασμών βάσεως ή λαμβάνονται σε ποσοστό 80 % των δασμών βάσεως. Οι αναφερόμενοι δασμοί βάσεως είναι οι δασμοί που πράγματι εφαρμόζονται στην Ελλάδα την 1η Ιουλίου 1980 ·

Οι φόροι ισοδυνάμου αποτελέσματος προς τους εισαγωγικούς δασμούς που εφαρμόζει η Ελλάδα έναντι των εισαγωγών προϊόντων καταγωγής των χωρών που απαριθμούνται στο πρώτο εδάφιο μειώνονται στο 80 % των δασμών βάσεως ή εισπράττονται σε ποσοσστό 80 % των δασμών βάσεως. Οι αναφερόμενοι δασμοί είναι οι δασμοί που εφαρμόζονται στην Ελλάδα στις 31 Δεκεμβρίου 1980.

2. Εάν, κατά τη διάρκεια του έτους 1982, η Ελλάδα αναστείλει ή μειώσει τους δασμούς ή τους φόρους ισοδυνάμου αποτελέσματος που εφαρμόζει στα προϊόντα τα οποία εισάγονται από την Κοινότητα σε συντομότερο διάστημα απ' ό,τι προβλέπεται στο χρονοδιάγραμμα που καθορίζεται στην πράξη προσχωρήσεως του 1979, αναστέλλει ή μειώνει στο ίδιο επίπεδο τους δασμούς ή φόρους ισοδυνάμου αποτελέσματος που εφαρμόζονται στα προϊόντα καταγωγής των χωρών που απαριθμούνται στην παράγραφο 1.

Άρθρο 2

1. Οι καταθέσεις εγγυήσεως κατά την εισαγωγή και οι πληρωμές τοίς μετρητοίς οι οποίες ίσχυαν στην Ελλάδα στις 31 Δεκεμβρίου 1980, όσον αφορά τις εισαγωγές καταγωγής των χωρών που απαριθμούνται στο άρθρο 1 παράγραφος 1, μειώνονται κατά 50 % την 1η Ιανουαρίου 1982.

2. Εάν, κατά την διάρκεια του 1982, η Ελλάδα εφαρμόζει έναντι της Κοινότητος ποσοστό μειώσεως των καταθέσεων εγγυήσεως κατά την εισαγωγή ή των πληρωμών τοίς μετρητοίς υψηλότερο από αυτό που προβλέπεται στην παράγραφο 1, εφαρμόζει την ίδια μείωση στις εισαγωγές προϊόντων καταγωγής χωρών που απαριθμούνται στο άρθρο 1 παράγραφος 1.

Άρθρο 3

Οι τροποποιήσεις των κανόνων καταγωγής οι οποίες κατέστησαν αναγκαίες μετά την προσχώρηση της Ελλάδος στις Ευρωπαϊκές Κοινότητες και εκδόθηκαν από τις μεικτές επιτροπές που προβλέπονται στις συμφωνίες μεταξύ της Ευρωπαϊκής Οικονομικής Κοινότητος και των χωρών που απαριθμούνται στο άρθρο 1 παράγραφος 1 και οι οποίες άρχισαν να ισχύουν την 1η Ιανουαρίου 1981, εφαρμόζονται στα προϊόντα τα οποία αναφέρονται στην παρούσα απόφαση.

Άρθρο 4

Τα Κράτη μέλη αποφασίζουν με κοινή συμφωνία για τα ενδεχόμενα μέτρα προστασίας τα οποία προτείνονται από ένα ή περισσότερα Κράτη μέλη ή από την Επιτροπή.

Άρθρο 5

Η παρούσα απόφαση παύει να ισχύει από τότε που τίθενται σε ισχύ τα πρόσθετα πρωτόκολλα των συμφωνιών οι οποίες συνήφθησαν μεταξύ των Κρατών μελών της Ευρωπαϊκής Κοινότητος Άνθρακος και Χάλυβος και της Ευρωπαϊκής Κοινότητος Άνθρακος και Χάλυβος, αφενός, και των χωρών που απαριθμούνται στο άρθρο 1 παράγραφος 1, αφετέρου, και το αργότερο μέχρι τις 31 Δεκεμβρίου 1982.

Άρθρο 6

Τα Κράτη μέλη λαμβάνουν όλα τα μέτρα τα οποία συνεπάγεται η εκτέλεση της παρούσας απόφάσεως.

Έγινε στις Βρυξέλλες, στις 15 Ιανουαρίου 1982.

Για το Συμβούλιο

Ο Πρόεδρος

L. TINDEMANS

(1) ΕΕ αριθ. L 385 της 31. 12. 1980, σ. 19.